text: ‘মায়ের একধার দুধের দাম’ ১৯৭৭ সালে প্রথম প্রকাশিত বাংলা সঙ্গীত। মায়ের ভক্তিমূলক এই সঙ্গীত বা গানটি ১৯৭৭ সালে প্রথম মুক্তিপ্রাপ্ত, এর পর আরও দু’বার ফকির আলমগীর এর আ্যালবামে সংযুক্ত করা হয়। আ্যলবামের বাহিরে অবরোধ নামে একটি চলচিত্র ও কাজী হায়াৎ পরিচালিত চলচ্চিত্র ‘বর্তমান’-এ আহমেদ ইমতিয়াজ বুলবুল এর সুরে খালিদ হাসান মিলুর কন্ঠে ধারণ করে ব্যবহার করা হয়েছে।
  
  পটভূমি 
  ‘‘মায়ের একধার দুধের দাম’’ গানের শুরু ১৯৭৭ সালের শিল্পী ফকির আলমগীর তার মাকে নিয়ে নাখালপাড়া থেকে তার মাকে নিয়ে ফরিদপুরে যাওয়ার সময় আরিচা ঘাটে এক অন্ধ বাউলের মুখে দোতারার সুরে গাওয়া গান রেকর্ডার দিয়ে ধারণ করে নেন। পরে গানটি বিটিভির একটি অনুষ্ঠানে তিনি তার নিজের মতো তৈরি করে উপস্থাপন করেন।
  
  সঙ্গীত প্রযোজনা 
  নব্বইয়ের দশকে অজিত রায় বিটিভির জন্য গানটি পুনরায় রেকর্ড করান। এ গানটিই পরবর্তীতে তার সখিনা ২ অ্যালবামে সংযোজন করা হয়।  এরপর গানটি আরও দুবার রেকর্ড হয়েছে। আলাউদ্দিন আলীর সংগীতায়োজনে অবরোধ চলচ্চিত্রের জন্য এবং ফরিদ আহমেদের সংগীতায়োজনে দ্বিতীয়বার।  এরপর ২০০০ সালে কাজী হায়াৎ পরিচালিত বর্তমান চলচ্চিত্রে আহমেদ ইমতিয়াজ বুলবুল এর সুরে খালিদ হাসান মিলুর কন্ঠে ধারণ করা হয়।
  
  মুক্তি ও জনসংস্কৃতিতে প্রভাব 
  মুক্তির পর থেকে শ্রোতারা এই গান সাদরে গ্রহণ করে এবং তুমুল জনপ্রিয় হয় এবং গানটি মানুষের মুখে মুখে উঠে আসে। বাংলাদেশ বেতারের সংগীতানুষ্ঠানে এই গান নিয়মিত প্রচার করা হয়। অনলাইন প্লাটফর্ম স্মুল ও আ্যাপল মিউজিকে অবমুক্ত করা হয়। এছাড়া অনুপম রেকর্ডিং মিডিয়ার ব্যানারে গানটির ভিডিও ০৫ ডিসেম্বর , ২০১৮ তারিখে ইউটিউবে অবমুক্ত করা হয়।
  
  তথ্যসুত্র 
  
  বিষয়শ্রেণী:বাংলা চলচ্চিত্রের গান
  বিষয়শ্রেণী:বাংলা ভাষার গান
  বিষয়শ্রেণী:বাংলাদেশী সঙ্গীত
  বিষয়শ্রেণী:১৯৭৭-এর গান
title: মায়ের একধার দুধের দাম